גיא עמיר

גיא עמיר (נולד ב-1 במרץ 1977) הוא שחקן, קומיקאי, יוצר, תסריטאי, מחזאי, במאי ומנחה טלוויזיה ישראלי. עמיר נולד, גדל והתחנך בנתניה. בצה"ל שירת בחיל השריון. לאחר מכן עבר לירושלים ולמד לתואר ראשון במנהל עסקים ותקשורת באוניברסיטה העברית. לאחר שסיים את התואר החליט ללמוד משחק בסטודיו למשחק ניסן נתיב שם פגש את חברו ולימים שותפו ליצירה, חנן סביון. השניים, יחד עם עדן הראל, שימשו כמנחי "זאפ לראשון" ב-1999. בתחילת דרכו דיבב דמויות ביצירות ההנפשה "הדרדסים" ו"שלגיה ושבעת הגמדים". במקביל שיחק בסרט "כיפור" כאחת מדמויות המשנה, ובסרט "מינכן". בשנת 2001 שיחק במחזמר "שלגיה" בתפקיד אחד משבעת הגמדים. עמיר שיתף פעולה עם סביון בכתיבת תסריטים למספר סדרות, ב-2004 יצר וכתב את הסדרה "בלאגן" יחד עם חנן סביון, הסדרה שודרה עד 2007 עם 120 פרקים. השניים היו חברים יחד עם שחקנים נוספים במופע ההומוריסטי "החצילים". באותה שנה, השתתף בוידאו קליפ המצליח ל"שירת הסטיקר" של להקת הדג נחש יחד עם חנן סביון. בשנת 2006 עמיר שיחק את "דוד" עבריין שברח מהכלא בעונה השנייה של סדרת הנוער "ראש גדול". בשנים 2007–2009 יצרו וכתבו את הסדרה "בילי" לערוץ ג'טיקס. עוד כתבו את הטלנובלה "בובות" בשנה זו והשתתף בתוכנית המתיחות "קומי קומי". בשנת 2010 יצר יחד עם חנן סביון את סדרת הדרמה, "עספור", ששודרה בערוץ HOT3 בה גם השתתפו כדמויות ראשיות, הצלחתה הגדולה של הסדרה בעונתה הראשונה הביאה ליצירתה של עונה נוספת. באותה שנה יצר ושימש כתסריטאי ושחקן יחד עם חנן סביון את תוכנית הקומדיה "מה בכריש?" עם ליאור כהן ועוד המשודרת בערוץ הילדים. בשנת 2011 שיחק גיא לצד חברו חנן סביון בפסטיגל "game on". השניים שיחקו יחד את צמד "הצרובים" ושרו שיר בשם "כל המדינה שכונה" בשנת 2013 יצרו השניים את סדרת הדרמה "פצועים בראש" בכיכובם של תובל שפיר ואגם רודברג. כמו בעספור, גם בסדרה זו שיחקו השניים בתפקידים ראשיים. בשנת 2016 עלתה עונה נוספת של הסדרה לשידור ב-HOT. בשנת 2016 חזרו עמיר וסביון לבמת התיאטרון. השניים כתבו ושיחקו בקומדיה "חלפון 6 - עאלק מחזמר", שעלתה בתיאטרון האינקובטור בבימויו של אריק עשת, שהיה מנהל בית הספר למשחק ניסן נתיב ירושלים בו למדו, ומי שהיה הראשון שעודד אותם לכתוב וליצור במקביל להיותם שחקנים. בחודש אוקטובר 2017 יצא לאקרנים סרט הקולנוע "מכתוב", אותו כתבו עמיר וסביון וגם שיחקו בתפקידים הראשיים. בחודש דצמבר 2017 עלתה לשידור בערוץ 10 הסדרה "שאטו עין כרם", אותה כתבו עמיר וסביון וגם בה שיחקו בתפקידים הראשיים. ב-2019 יצאה לאקרנים הקומדיה "מחילה", שכתבו וביימו סביון וגיא עמיר, והם מופיעים בה בתפקידים הראשיים. בפברואר 2019 עלתה התוכנית "קומדי סטאר" ברשת 13 שבו גיא עמיר משתתף כשופט לצד נטע אלחמיסטר וחנן סביון. באפריל 2021 שיחק בסדרת הטלוויזיה "בני אור". בנוסף באותה שנה יחד עם חנן, השתתפו בגרסה הישראלית של הסרט "זרים מושלמים" בבימויו של ליאור אשכנזי. בשנת 2022 עלתה ההצגה "משוגע עליה" בתיאטרון הבימה, אותה כתב עמיר יחד עם חנן סביון. עמיר וסביון מגלמים דמויות ראשיות בהצגה. בנוסף באותה שנה היו חנן סביון ועמיר הדוגמנים של חברת הביגוד "Polgat" בשנת 2023, חנן סביון וגיא עמיר התחילו להיות הפרזנטורים של טוטו. בשנת 2024 החל לככב בסדרה הקומית "באש ובמים", אותה גם יצר וכתב עם חנן סביון עבור נטפליקס. ביוני 2024 יצא לאקרנים הסרט "מזל חתולה", שיצר עמיר יחד עם חנן סביון. השניים גם מככבים באותו סרט. עמיר הוא נכדו של חבר הכנסת לשעבר חיים כהן-מגורי. עמיר נשוי לענת, ולהם שני ילדים. מתגורר בקדימה-צורן. עמיר וחנן סביון היו בעלי בר בגבעתיים בשם "פרגולה", אך הבר נסגר. הבר מוזכר מספר פעמים בסדרה "פצועים בראש". עמיר ידוע באהדתו הרבה לקבוצת הכדורגל בית"ר ירושלים, נתון שהוזכר רבות בסדרה עספור וכן בסדרה באש ובמים אותה יצר יחד עם חברו הקרוב חנן סביון. מדיה וקבצים בנושא גיא עמיר בוויקישיתוף גיא עמיר, ברשת החברתית אינסטגרם גיא עמיר, במיזם "אישים" לתיעוד היצירה הישראלית גיא עמיר, במסד הנתונים הקולנועיים IMDb (באנגלית) גיא עמיר, באתר "אידיבי", מאגר הידע העברי לקולנוע ישראלי ועולמי גיא עמיר, באתר Discogs (באנגלית) גיא עמיר, בארכיון הבימה ניר וולף, העספור שלא נגמר, באתר ישראל היום, 4 בפברואר 2016 רותי זוארץ, ‏מדינה שלמה מכירה אותם מ'עספור' אך הם בכלל החלו את דרכם בתיאטרון, באתר מעריב אונליין, 15 באוקטובר 2016 יעל געתון‏, "אנחנו לא יודעים איך עושים לבד": יוצרי "עספור" כובשים את ישראל, באתר וואלה, 21 ביוני 2017 קיץ ברבנר, ‏יוצרי "עספור": "אנחנו פותרים את חילוקי הדעות בינינו במכות", באתר מעריב אונליין, 26 בנובמבר 2017 ניר וולף, העספור שלא נגמר, באתר ישראל היום, 4 בפברואר 2016